ԱՄԱՎԵՐՋԻ ՀԱՆԴԷՍԻ ՏԵՍՉԱԿԱՆ ՍՐՏԻ ԽՕՍՔ

Սրբազնագոյն Հայրապետ, հոգեւոր եղբայրներ, յարգելի հանդի-սականներ եւ սիրելի դպրեվանեցիներ,
Փառք կու տանք ամենակալ Աստուծոյ, որ Մեծի Տանն Կիլիկիոյ Կաթողիկոսութեան Դպրեվանքը տարեշրջան մը եւս բոլորեց իրեն վստահուած հայ մարդու կազմաւորումի սրբազան առաքելութեան ճանա-պարհին վրայ։
56 սաներով, 4 շրջանաւարտներով, 28 ուսուցիչներով, 5 տեսչական անդամներով եւ Դպրեվանքի անփոխարինելի դերակատարութեան հաւատացող աշխարհացրիւ անհամար հայորդիներով, Դպրեվանքը շարունակեց իր հայ մարդու պատրաստութիւնը՝ Աստուծոյ եւ Հայ Եկեղեցւոյ ընծայաբերած իր սերունդը մեր բիւր մարտահրաւէրներուն դիմաց որպէս խաչբուռ ընծայելով եւ «Հայ մօր տարի»-ին նուիրուած համերգի այս անոյշ մթնոլորտին ներդաշնակելով իր կեանքի ու ծառա-յութեան մեղեդին։ 
2012–2013 տարեշրջանի տեսուչի տեղեկագիրը ձեզի պիտի բաժնուի այս երեկոյի աւարտին։ Ես այժմ կը բաւականանամ շնորհաւորելով մեր չորս շրջանաւարտ Սեբաստիա Ղարախանեան, Համբարձում Պալըքճ-եան, Անդրանիկ Տալգլըճեան եւ Վիգէն Քիւրքլեան աւագ սարկաւագները, որոնցմէ առաջին երեքը աբեղայական ձեռնադրութիւն պիտի ստանան Կիրակի, 23 Յունիսին եւ չորրորդը ամուսնացեալ քահանայական ծառա-յութեան պիտի լծուի ապագային։
Նաեւ, կը շնորհաւորեմ այս տարեշրջանին դպիր, կիսա-սարկաւագ եւ սարկաւագ ձեռնադրուած մեր սաները եւ անոնց կը յիշեցնեմ տէրունի գնահատականը. «Ապրի՛ս, բարի եւ հաւատարիմ ծառայ, …քեզ աւելի մեծ գործերու պատասխանատու պիտի կարգեմ» (Մտ 25.23)։
Դժբախտաբար այս տարեշրջանին մեր ուրախութիւնը ամբողջա-կան չէր, երբ խոր մտահոգութեամբ կը հետեւէինք Սուրիոյ դէպքերու վայրագ մագլցումին։ Այսօր եւս մեր սուրիահայ եղբայրներն ու քոյրերը բոլորիս աղօթքներուն եւ մտածումներուն մէջ են ու կը մաղթենք, որ Սուրիոյ երկնակամարին վրայ կուտակուած ամպերը ընդմիշտ փարա-տին, խաղաղութիւնը շուտով վերահաստատուի եւ մեր գաղութը իր բնականոն կեանքը վերագտնէ։ Ի պատիւ սուրիահայութեան յայտնեմ, թէ 10 սաներ երկու շաբաթէն Դպրեվանք պիտի հասնին մեր ամառնային դասընթացքին հետեւելու եւ ապա մաս կազմելու մեր յաջորդ տա-րեշրջանի Ա. Ժառանգաւորաց դասարանին։
Դպրեվանքի նուիրական յարկին տակ, կ՚ողջունեմ ձեզ բոլորդ եւ ուրախութեամբ կը յայտնեմ, թէ այս տարի մեզի հետ են Ս. Աթոռիս Ազգ. Ընդհանուր Ժողովին մասնակցող մեր թեմակալ առաջնորդներն ու պատ-գամաւորները եւս, որոնք արդարօրէն աւելի մեծ ակնկալութիւններով կը նային Դպրեվանքին, երբ, հոգեւորական եւ աշխարհական դպրեվանեցի-ներով շրջապատուած, անոր անմիջական ներգործութիւնը ամեն օր կ՚ապ-րին իրենց հաւաքական առաքելութիւնը իրագործելու յանձնառութեան մէջ։
Դպրեվանքը Աստուծոյ եւ ազգին տո՛ւնն է ու բոլորս, առաքե-լադաշտէն եկող թէ Դպրեվանքին մէջ եղող դպրեվանեցիներս, մեր հարա-զատ տա՛ն մէջ կը գտնուինք. որովհետեւ, բոլորիս գործօն մասնակ-ցութեամբ միայն Դպրեվանքը, ոստայնի նման մեզ իրարու հիւսելով, կրնայ իր կոչումը իրագործել մեր ազգային-եկեղեցական կեանքին բարօրութեան սլաքով։
Դպրեվանքը, աւելի ուղղակի հասկացողութեամբ, տո՛ւնն է մեր միա-բան հայրերուն, որոնք, վստահ եմ, հայ մօր կերպարը անդրանցելով այսօր նաեւ իրենց ստնտու մօր՝ alma mater Դպրեվանքի կարօտով եկած են հոս։
Դպրեվանքի ամավերջի այս հանդէսը, այս տարին բնորոշող իր խորհուրդով, չորս բանալի եզրեր կը փոխանցէ մեզի. առաջին, անձնազոհ նուիրաբերում, որ Դպրեվանքի կոչումն իսկ է, երկրորդ, ամբողջական գուրգուրանք, որ հայ մօր եզակի դիմագիծը կ՚ուրուագծէ, երրորդ, հայ արժէքներու տարածում, որ «Շնորհալի» երգչախումբով այսօր Մեծի Տանն Կիլիկիոյ Կաթողիկոսութեան բազմածալ առաքելութեան երակներէն մին կը բանայ եւ չորրորդ, Աստուծոյ եւ ազգին հաշուետուութիւն, որ Ազգ. Ընդհանուր Ժողովով Կաթողիկոսարան եւ թեմեր զիրար նո՛յն եւ մէ՛կ ծառայութեան կը հանդերձէ։
Այս բոլորին հովանաւորն ու զսպանակիչ մղումը Ն.Ս.Օ.Տ.Տ. Արամ Ա. Կաթողիկոսն է։ Յանուն Դպրեվանքի մեծ ընտանիքին, որդիական երախ-տագիտութեամբ շնորհակալութիւն կը յայտնեմ Վեհափառ Հայրապետին Դպրեվանքին հանդէպ իր ցուցաբերած հայրական անսահման հոգածութ-եան համար։ Առաւել, յանուն միաբանակից եղբայրներուս եւ մեր Ս. Աթոռին առաքելութեան հաւատացող եւ մասնակցող բոլոր հայորդինե-րուն, շնորհակալութեան մասնաւոր խօսք ունիմ Նորին Սրբութեան, որ Անթիլիասի Մայրավանքը բարեզարդելէ ետք, ահա քանի մը տարիներ առաջ սկսուած Պիքֆայայի Ս. Աստուածածին Վանքի շինարարութ-իւնները հետեւողականօրէն յառաջ կը մղէ՝ 2015-ին, Հայկական Ցեղաս-պանութեան 100-ամեայ յիշատակութեան խորհուրդին հաղորդութեամբ, մեր մէկ ու կէս միլիոն նահատակներուն ոգեղէն ներգործութիւնը արժա-նաւորապէս կոթողելու համար այս պահանջատիրական ուխտավայրի բարձունքին։
Վեհափա՛ռ Տէր,
Նորամշակ Հայրապետական Մաղթերգին բառերը փոխ առնելով, ամբողջ հոգիով կ՚ըսենք ձեզի. 
«Հովուապետ հայոց, հովիւ անվեհեր,
Ապրի՛ք անվտանգ, արեւշատ օրեր,
Մաղթանքն այս բուրեան կ՚առաքենք առ Տէր,
Ո՜վ Հայր երկնաւոր մեզ օգնական լեր»։ 
Սրբազնագոյն Հայրապետ,
Ձեզ բեմ կը հրաւիրեմ, որպէսզի ձեր օրհնեալ սուրբ աջով մեր չորս շրջանաւարտներուն յանձնէք իրենց դպրեվանքեան երկարամեայ կեան-քին եւ աշխատանքին գնահատութիւնը հանդիսացող վկայականները ու ձեր հայրապետական պատգամով փակէք այս հոգելից երեկոն։
 
13 Յունիս 2013                                                   	     Նարեկ Արք. Ալեէմէզեան
Պիքֆայա-Լիբանան                                                   Տեսուչ

